rlitschk/wikidir huggingface dataset:
47.757.7697222222222591Koordinate: 47° 45′ 0″ N, 7° 46′ 11″ O Wys (IPA: [vi:s], amtlig Wies) isch e ehemoligi Gmei in Bade-Württeberg (Dütschland) un ghört zum Landkreis Lörrach. Die ehemolig Gmei ghört sit em 1. Jänner 2009 zue dr neije Gmei Chleis Wiisedal mit Hauptort Dägernau, wo ussem gliichnammige Gmeiverwaltigsverband hervorgange isch. D'Umwandlig vum Gmeiverwaltigsverband in e Verbandsgmei isch us finanzieller Not erfolgt. Wys litt im Naturpark Südschwarzwald im Dal vo de Chleine Wiese in 520 bis 1220 Meter Höchi. Über d Hälfti vom Gmeindegebiet isch bewaldet; durch d Gmeind fließe mehreri Bäch dure. D Gmeind gränzt im Norde an Neuewäg, im Oste an Raich und Dägernau, im Süde an Sallneck und Steine sowie im Weste an Malschburg-Marzell. Zu de Gmeind Wys ghöre d Dörfer Wys, Demberg, Fischeberg, Chiehlebronn (Kühlenbronn), Stockmatt und Wambach und d Höf Ritterhof und Sägmatt. Im Gmeindegebiet litt d Wiestig Burgacker. Wys isch zum erschte Mol 1259 als Wisa urkundlig erwähnt worre. Scho devor isch 1100 Dembach als Eigetum vom Chloster St. Blasie erwähnt worre. 1278 sin au Wys und Chielebronn ans Chloster St. Blasie gfalle. 1809 isch Wys im Amt Schopfe züegordnet worre, 1936 isch es zum Landchreis Lörrach cho. Bis zue dr Igmeindig hän die politische
D Sylvia Michel (* 25. Dezember 1935) isch e Schwiizer Pfarrerin. Vo 1980 bis 1986 isch si Chileratspräsidenti vo de Reformierte Landeschile vom Kanton Aargau gsi. Dodermit isch si di erschti Frau z Europa gsi, wo e Leitigsfunktion in ere Chile gha het. Site m Johr 1964 isch d Sylvia Michel Pfarrerin vo de Chilegmeind Ammerswil gsi (bis 1981). Si isch di erschti Frau im Aargau gsi, wo ellei es Pfarramt gleitet het. Vo 1971 bis 1974 het si als Präsidenti vo de Frauenzentrale Aargau gschaffet un 1974 het si d Synode i de Chilerat gwählt. Au do isch si di erscht Frau gsi. Im Johr 1980 isch d Sylvia Michel dann Chileratspräsidenti worde und ab 1985 im Vorstand vom Schwiizerische Evangelische Chilebund (SEK) gsi. Im 1986 het si für d Präsidium vom SEK kandidiirt, het d Kampfwahl gäge de Zürcher Heinrich Rusterholz aber verlore. En Grund defür isch ihrs Engagement gäge d Apartheid z Südafrika gsi, wo si vili Schtimme im bürgerliche Lager koscht het. Au im 1986 het si dann s Chileratspräsidium ufghä un het sich im internationale Kontekscht engagiert, zum Bischpil vo 1987 bis 1995 i de Kommission Diakoni z Europa vom Ökumenische Rat vo de Chile.
Wittlige isch e Gmeind im Landchreis Lörrach. Näbem Dorf Wittlige ghöre zu de glychnamige Gmeind keini Ortschafte. De Ort isch Mitglyd vom Gmeindeverwaltigsverband Vorders Chanderdal mit Sitz z Binze. Wittlige isch im undere Chanderdal im Markgräflerland nördlig vo Lörrach. D Gmeind gränzt im Norde an de Ortsdeil Wullbach vo de Stadt Chandre, im Oste an d Chreisstadt Lörrach, im Süde an Rümmige und im Weste an Schallbach. Im Gmeindegebiet liige d Wiestig Crensheim und di abgangeni St.-Marins-Chirch. Bodefünd lönn uff e erschti Besydlig durch Alemanne schließe, bevor s Dorf um 600 in fränkischi Händ cho isch. Wittlige isch im Johr 874 in re Urkunde vom Chloster St. Galle als Witringhove zum erschte Mol erwähnt worre. In andere Urkunde dauche au d Nämme Witelichon und Wittlikeim uff, bevor sich im 16. Johrhundert de hüttig Ortsnamme duregsetzt hät. S Chloster hät umfangryche Grundbsitz z Wittlinge und de gsamte Region gha, wo aber im Hochmittelalter noch de Chämpf mit de Habsburger an s Bistum Basel und anderi Herrschafte verlore gange isch. 1503 isch s Dorf zu de Markgrafschaft Bade cho und mit säller 1806 zum Großherzogtum Bade, wo sällemols neu gründet worre isch. Dass für d Nammesgebig vo de Fastnachtsclique usgrächnet de Kürbis
Di Badisch Revolution isch e missglückte republikanisch-demokratische Uffstand z Bade in de Johr 1848-49 gsi. Noch em Usbruch vun de franzesische Februarrevolution 1848 un de dertige Usruefung vun de Republik isch de revolutionär Funke uf Bade iibergsprunge. Au in andere Staate vum ditsche Bund isch s deno zue revolutionäre Uffständ kumme. Di ditsch Märzrevolution het dodemit z Bade ongfonge. Wu om 23. Juli 1849 di letscht Baschtion vun de Revolutionär, d Feschtung Raschtat, durich d Preiße iignumme worre isch, isch d Revolution am End gsi. Di Badisch Revolution konn in de Hauptsach in zwo Phase iiteilt werre: Di erscht Phas isch zwische März un Septembar 1848 gsi mit em Versuech vum Sidweschte her d Republik durichzsetze. Noch de Niiderlag vum Hecker un sine Ohänger bi Kandern, de Flucht in s Exil un de Verhaftung vum Struve im September isch di erscht Phas gschitert gsi. Di zwot Phas het noch em Schitre vun d Paulskiricheverfassung vun Fronkfurt ogfonge un isch mit de Maiufschtänd witergonge. Die sin de Versuech gsi, e demokratischi Verfassung in e paar Teilstaate vum ditsche Bund doch no durichzsetze (Reichsverfassungskampagne). Die zwoot Phas isch z Bade mit de Niiderschlagung vun de Revolution mit de letzte Kämpf im Juli
1848 sind d Habsburger mitem Zämeschpiil vo de ökonomische, soziale und nationlistische Konflikt konfrontiert gsi. Zum Riich vo de Habsburger hend i dere Ziit Öschtrich, Ungarn, Slowenie, Pole, Tschechie, d Slowakei, Rumänie, Serbie, Italie und Kroatie ghört. S Ziel vom Hass isch de Fürscht vo Metternich gsi, d personifizierte Gschtalt vo de Reaktion. De Diktator Ferdinand vo Östrich inkompetänt und zum sälber regiere ned fähig gsi. Das isch wahrschinli vo de Inzucht i de Habsburger Familie hercho. Unter de Lüüt ischer ned beliebt gsi und hed sich vo de falsche Lüüt lo beroote. D Gschäftswelt het Reforme wölle, schtarchi Finanze, Schtroose, Isebahne und Technik. Hochi Schtüüre und Abgabe hend d Gschäft vehinderet, au het d Chrone kei gsentkti Zöll uf Weize während de Hungersnöt welle mache. Pressefreiheit isch än liberale Traum gsi, Schpitzel heds überal umegha. D Bedingige i de Fabrike sind liederlich gsi. Alli Büecher, Zitige und Aazeige sind vo de Regierig z gnehmige gsi. Private Waffebesitz isch au igschränkt gsi. Ungarn isch vo de Revolte im 1844 ufgheitzt gsi. De Füehrer vo däri Revolte, de Lajos Kossouth het de Kanzler Metternich schtarch attakiert. Krakau isch grad annektiert worre, woruf s än polnische Ufschtand gäh hed. Diä Depression vo
De Schwiizerisch Evangelisch Chilebund SEK (franz.: Fédération des Églises protestantes de Suisse FEPS) isch de Zämeschluss vo de reformierte Landes- bzw. Kantonalchilene un de Evangelisch-Methodistische Chile i de Schwiiz gsi. Sini Nochfolgeorganisation isch di Evangelisch-reformiert Chile Schwiiz (EKS), wobi es sich nach em Vereinsrächt um di gliich Organisation handled. De SEK isch 1920 gründt worde. Vorher hets als gmeinsams Gremium vo de reformirte Chilene di evangelischi Tagsatzig ggää un sit em Johr 1858 di Schwiizerischi reformierti Chilekonferenz. 1925 isch de SEK Mitglied vom Reformirte Wältbund worde un im Johr 1940 vom Ökumenische Rat vo de Chilene. De SEK het 1946 s HEKS, s Hilfwärk vo de Evangelische Chilene vo de Schwiiz, gründt un 1963 s Sammelwärk Brot für Brüder, wo sit 1990 Brot für alle heisst. 1970 isch s Sozialethische Institut gründt worde, wo 2004 de Name Institut für Theologie und Ethik übercho het. Sit em Zämmeschluss vom Reformirte Wältbund mit em Reformirte Ökumenische Rat am 18. Juni 2010 z Grand Rapids im amerikanische Bundsstaat Michigan isch de SEK Mitgliid vo de noi gründete Wältgmeinschaft vo de Reformirte Chilene. De SEK het als Leitigsgremium en Rat mit nüün Mitglider gha, wo sich normalerwis einisch im Monat für zwei Täg z
De Dominique Baumann (* 10. April 1971) isch en Schwiizer Pfarrer. Er isch Co-Präsident vom Pfarrkapitel vo de Reformierte Landeschile vom Kanton Aargau gsi. De Dominique Baumann isch 1971 uff d Wält cho u z Basel ufgwachse. Nach sim Theologistudium z Basel un z Jerusalem het er sis Vikariat absolviert un het als Journalischt un in de Beratig für Öffentlichkeitsfroge gschaffet. Danach isch er sibe Johr Pfarrer i de Chilegmeind Menzike-Burg gsi, bevor er 2008 uf Oftrige gwächslet het. Vom Mai 2007 bis zum Oktober 2012 isch de Dominique Baumann zämme mim Lutz Fischer-Lamprecht Co-Präsident vom Aargauische Pfarrkapitel gsi, nachdem er scho vorher e paar Johr im Vorstand isch gsi. Zu sim Nachfolger isch de Rudolf Gebhard gwählt worde. Sit em Januar 2015 isch er Mitglied vo de Synode vo de Aargouer Landeschille. Portrait vom Dominique Baumann (Site cha nüme abgrüeft wärde; Suche im Webarchiv)[3] [4] Vorlage:Toter Link/www.ref-ag.ch http://www.ref-ag.ch/mitarbeitende_gruppen/pfarrerinnen_pfarrer/pfarrkapitel/aktuell/2012/Herbstkapitel12.php (Site cha nüme abgrüeft wärde; Suche im Webarchiv)[1] [2] Vorlage:Toter Link/www.ref-ag.ch Liste vo de Synodemitglieder vo de Reformierte Landeschille Aargou
Wyde (IPA: ['vi:də], amtlig Wieden) isch e Gmeind im Landchreis Lörrach in Bade-Württeberg. D Gmeind ghört zum Gmeindeverwaltigsverband Schönau im Schwarzwald. Wyde isch als Erholigsort staatlig anerkännt und litt i me Hochdal im Naturapark Südschwarzwald, wo zwüsche Schauinsland (1286 Meter), Fäldberg (1493 Meter) und Belche (1414 Meter) ybettet isch, uff 740 bis 1280 Meter über em Meer. D Gmeind gränzt im Nordoste und Oste an d Stadt Todtnau, im Süde an Utzefäld, im Weste an Aitere und im Nordweste an Münschterdal im Landchreis Brysgau-Hochschwarzwald. Zu de Gmeind Wyde ghöre s Dorf Oberwyde, d Wyler Hüttbach, Lailehüser, Laitebach, Neßlerhüser, Säge und Warbach, d Zinche Bühl, Grabe, Rütte und Underwyde, d Höf Mittelbach, Neumatt und Schwaine und d Hüser Beckerain, Eckle, Chönigshütte, wo zum Deil au uff Utzefälder Gebiet litt, Nydermatt, Schürmatt, Steine, Wydener Äck und Wydematt. Wyde isch sit 1809 e selbständigi Gmeind und isch durch d Züeghörigkeit zum Gmeindeverwaltigsverband Schönau im Schwarzwald eini blybe. Wyde ghört em Gmeindeverwaltigsverband Schönau im Schwarzwald a. D Wahl am 13. Juni 2004 hät folgends Ergebnis brocht: Freii Wähler 50,4 % (-6,9) - 4 Sitz (-1) CDU 49,6 % (+6,9) - 4 Sitz (+1) Ergebnis vo dr Landdagswahle sit 2006: 1 2006: WASG, sit 2011:
De Ralph Kunz (im Dialäkt: Ralf Chuenz; * 10. November 1964 z Büüli) isch sit em Johr 2004 Professor für Praktischi Theologi a de Uni Züri. Im Johr 1964 isch de Ralph Kunz z Büüli uf d Wält cho. Ufgwachse isch er z Tielschdoorf. Vo 1985 bis 1991 het er z Basel, z Los Angeles un z Züri evangelischi Theologi studirt. Vo 1992 bis 1996 isch de Ralph Kunz Assischtent bim Prof W. Kramer gsi un het im Johr 1997 promovirte. S Thema vo sinere Promotion isch d Theori vom Gmeindufbau gsi. Dodernoch het er als Oberassischtent a de Uni Züri gschaffet. Habilitirt het sich de Kunz 2001 z Bonn mit ere Arbet zum Thema Gottesdienscht evangelisch reformiert. Für es Johr isch er dann Beuftraiter für de Berich Gmeindufbau bi de Zürcher Landeschile gsi un vo 2001 bis 2002 het er als Pfarrer z Seuzach gschaffet. Sit em Johr 2004 isch de Ralph Kunz Ordinarius für Praktischi Theologi mit de Schwärpünkt Homiletik, Liturgik un Poimenik a de Uni Züri. Gemeindeaufbautheorie. Ekklesiologische, soziologische und frömmigkeitstheoretische Aspekte, TVZ, Zürich 1997 Gottesdienst evangelisch reformiert. Liturgik und Liturgie in der Kirche Zwinglis, Pano Verlag, Zürich 2001 (Habilitation). Gemeindeaufbau konkret (Hg.), Arbeitsfelder einer lebendigen Kirche,
De Heinrich Bullinger (* 18. Juli 1504 z Brämgarte im hüttige Kanton Aargau; † 17. September 1575 z Züri) isch en Schwiizer Reformator gsi un het 44 Johr lang d Zürcher reformiert Chile gleitet. Er isch einer vo de wichtigschte Theologe i de Reformationszit gsi Während em Bullinger sinere Studiezit het d Reformation aagfange un zu sine Läbzite sin vili Sache passirt, wo für d Reformation wichtig si: d Reformation z England, d Reformation z Gänf, wo de Johannes Calvin gmacht het, de Schmalkaldisch Chrieg, de Augsburger Religionsfride un d Bartholomäusnacht z Frankrich. De Heinrich Bullinger isch 1504 z Brämgarte uf d Wält cho. Sin Vater het au Heinrich Bullinger gheisse und het als katholische Pfarrer gschafft. Mit de Muetter vom Heinrich het er im Konkubinat gläbt. Scho mit füfi het de Heinrich Bullinger d Latiinschuel bsuecht un spöter het er z Köln schtudiert. Scho während sinere Studiezit het er sich de Reformation aagschlosse. 1523 isch er Lehrer im Zisterzienserchloschter z Chappel am Albis worde, wo er au em Philipp Melanchthon sini Abhandlige unterrichtet het. Sin Unterricht isch so guet gsi, dass net numme de Abt un alli Mönch dra teil gno hei, sondern au Lüt us de Umgebig vom
47.6891666666677.7972222222222387Koordinate: 47° 41′ 21″ N, 7° 47′ 50″ O Wyslet isch e ehemoligi Gmei in Bade-Württeberg (Dütschland) un ghört zum Landkreis Lörrach. Die ehemolig Gmei ghört sit em 1.1.2009 zue dr neije Gmei Chleis Wiisedal mit Hauptort Dägernau, wo ussem gliichnammige Gmeiverwaltigsverband hervorgange isch. D'Umwandlig vum Gmeiverwaltigsverband in e Verbandsgmei isch us finanzieller Not erfolgt. Wyslet litt im Südschwarzwald im Chleine Wiesedal uff 400 bis 600 Meter über em Meer. Vo de Flächi (640 ha) isch etwa d Hälfti Wald. Züe de ehemolige Gmeind Wyslet ghöre näbem glychnamige Hauptort nordwestlig devo no d Ortsdeil Eichholz und Henscheberg. Nochbergmeinde sin Sallneck im Norde, Dägernau im Oste, Schopfe im Süde und Steine im Weste. Im Chloster St. Blasie hät scho um 1100 e große Deil vo Wyslet, Eichholz und Henscheberg ghört. Im Johr 1278 hän em de Dietrich und d Adelheid vo Roteburg no mol e Deil devo gschenkt. Im Johr 1311 isch d Roteburg zum erschte Mol in re Urkunde erwähnt worre und wohrschints 1356 bim Basler Erdbebe zerstört worre. Sit 1936 ghört Wyslet zum Landchreis Lörrach. De het Gmeinderoot het sich uss acht Mitglyder zämmegesetzt, wo in diräkter Wahl für jewyls fümf Johr gwählt werre. Di letschti Wahl isch 2004
Wämbach isch e Gmeind im Landchreis Lörrach und ghört zum Gmeindeverwaltigsverband Schönau im Schwarzwald. D Gmeind Wämbach litt an de Mündig vom Böllebach in d Wiese im Südschwarzwald. D Gmeind gränzt im Norde an d Stadt Schönau im Schwarzwald und isch ansunschte vom Gebiet vo de Gmeind Fröhnd umge. Zu de Gmeind Wämbach ghöre s Dorf Wämbach und de Wyler Schindle. D Ort vom Wiesedal sin wohl alli zwüsche 900 und 1300 besydelt worre. Au Wämbach isch um s Johr 1000 umme als alemannischi Rodig entstande. Di erschti urkundligi Erwähnig isch im Johr 1278 als Wendwak gsi. D Gmeind hät sit em 13. Johrhundert zum Chloster St. Blasie und dodemit zum habsburgerische Vorderöstrych ghört. 1374 isch de hüttig Ortsdeil Schindle als zu den Schindlen zum erschte Mol erwähnt worre. 1806 isch Wämbach badisch worre; sit 1809 isch s e selbständigi Kommune. S Wappe zeigt e blaui Wälledeichsel uff silbrigem Grund. Si stellt d Mündig vom Böllebach in d Wiese dar. Ergebnis vo dr Landdagswahle sit 2006: 1 2006: WASG, sit 2011: Die Linke Durch Wämbach fiehrt d B317 Titisee-Neustadt - Todtnau - Lörrach. Uff säller Strecki verchehrt au d Buslinie 7300 vo de SBG. Bis 1966 isch de Ort durch
Schlienge isch e Gmeind im Landchreis Lörrach. Schlienge litt zwüsche Mülle und de Chreisstadt Lörrach. S Gmeindegebiet erstreckt sich vo de Oberrhyebeni in 225 Meter über NHN bis zum Gipfel vom Hochblaue in 1165 Meter Höchi. D Gmeind gränzt im Norde an Augge, im Nordoste an de Ortsdeil Fäldberg vo de Stadt Mülle, beidi im Landchreis Brysgau-Hochschwarzwald, im Oste an Malschburg-Marzell, im Süde an d Stadt Chander und de Kurort Bad Bellige im Landchreis Lörrach und im Weste an de Ortsdeil Steinestadt vo de Stadt Neueburg am Rhy, widder im Landchreis Brysgau-Hochschwarzwald. D Gmeind Schlienge bstoht uss de fümf Ortsdeile Liel, Mauche, Nydereggene, Obereggene und Schlienge (offiziell: Liel, Mauchen, Niedereggenen, Obereggenen, Schliengen). Mer nännt si offiziell Schlienge-Liel, Schlienge-Mauche etc. Di rümlige Gränze vo de Ortsdeil sin idäntisch mit sälle vo de glychnamige ehemolige Gmeinde. D Ortsdeil bilde glychzitig Wohnbezirk im Sinn vo de bade-württebergische Gmeindeordnig und mit Usnahm vom Ortsdeil Schlienge sin allne Ortsdeil Ortschafte im Sinn vo de bade-württebergische Gmeindeordnig mit jewyls eigenem Ortschaftsroot und Ortsvorsteher als sy Vorsitzende ygrichtet. Zum Ortsdeil Liel ghöre s Dorf Liel und d Höf Charlshof, Erlebode, Fohleweide. Züe de Ortsdeil Mauche und Nydereggene ghöre jewyls numme di glychnamige Dörfer. Zum Ortsdeil Obereggene ghöre
Dr Skanderbeg (richtiger Name Gjergji (albanisch für Schorsch) Kastrioti) (* 6. Mai 1405 (warschynlich z Dibra), † 17. Jänner 1468 z (Lezha)) isch dr albanisch Nationalheld, wo für syn erfolgrychi Champf gege di türkische Invasore bekannt isch. Dr Gjergji Kastrioti isch circa 1405 als jüngschter vo vier Söhn vum Gjon Kastrioti, eme yflussryche Fürscht us Mittelalbanie, uf d Wält cho. Nochdem syn Vater sich hät müesse dä Osmane unterwerfe, isch dr Gjergji 1423 als Geisel a dä Hof vum türkischi Sultan gschiggt worre. Dört hät er müesse zum Islam überträte un hät dä Name Iskender übercho. 1438 isch er als Beg i sy Heimet entsandt worre. Während enere Schlacht zwüschem Johann Hunyadi un dä Türke im November 1443 isch dr Skanderbeg mitsamt synere albanischi Begleitig usem türkische Heer verschwunde un nooch Albanie zruggkehrt. Dört hät er am 27. November im Handstreich un mithilf vomene gfälschte Erlass d Türke us dr Feschtig Kruja vertrybe un am näggschte Daag d Befreiig vo dä Türke verchündt. Für sich au wyterhin gäge d Türke chönne verteidige, hät dr Skanderbeg 1444 z Lezha (zue däm Zitpunkt im Bsitz vo dä Venezianer) ä Treffe vo dä wichtigschte albanische Fürschte un Stammesfüerer zstand brocht. D Liga vo
De Lutz Fischer (* 1. Novämber 1967 z Karlsrueh, heimatberechtigt z Wettige) isch en reformierte Schwiizer Pfarrer, Politiker (EVP) und Mundartautor. Er isch Mitglid vom Grosse Rot vom Kanton Aargau, Präsident vo de reformierte Synode und betriibd sit em September 2015 zämme mit em Fabian Schmid es Mundartnochrichteportal für Wettige. De Lutz Fischer isch 1967 z Karlsrueh uf d Wält cho u z Schdudesee ufgwachse. Dert het er au d Schuel bsuecht un 1987 mit em Abitur am Thomas-Mann-Gymnasium abgschlosse. Sin Wehrdienscht het er z Philippsburg bim Raketeartelleriibatalion 122 abgleischtet. Theologii het er z Neuendettelsau, z Marburg un z Münche studiirt. I de Johr 1995 bis 1997 het er sis Vikariat z Sandhuuse i de Nöchi vo Heidelbärg absolviert. Im Aaschluss do dra het er im Ussedienscht gschaffet, wo er Versicherige verchauft het un gliichzitig en Usbildig zum Versicherigsfachmaa abgschlosse het. Dezue ane het er e betribswirtschaftlichi Usbildig (CAS für Nichtbetriebwirtschaftler vo de FHNW). Im Johr 1998 isch er mit sinere Familie i d Schwiiz cho, wo er sini erschti Pfarrstell z Rächthaute im Kanton Fryburg gha het. Er het dete im Senioreteam vom FC Rächthaute tschutet und isch Mitglied vom Vorstand gsi. D Fryburger Chile het ihn im Juli
E Landeschile (usgsproche: Landes-Chile) isch nach hütiger Uffassig in de Regel en territorial abgrenzte Zämmeschluss vo volkskirchliche Gmeinde. I de Ziit vor de Reformation het me mit em Begriff «Landeschile» d Organisation vo de Chile in eme bschtimmte Territorium gmeint. I de Regel isch si ere höchere Autorität (em Papscht oder em Patriarch) unterstellt gsi, aber gliichwol het si e bstimmti Selbschtschtändigkeit gha, bsunders was di inner Struktur un s Verhältnis zum jewilige Herrscher aagange isch. D Tatsach vo ere eigene Landeschile isch bsunders im frühe Mittelalter wichtig gsi für d Abgrenzig vo andere Territorie. I de Schwiiz isch s Veehältnis zwüsche de Chile un em Schtaat uf kantonaler Ebeni greglet. Abgsäh vo de Kantön Neueburg un Gänf gits überall öffentlich-rechtlich aaerkannti Chilene. In all dene Kantön sin des di römisch-katholische un di evangelisch-reformierte Chilene. In e paar Kantön isch au di christkatholisch Chile aaerkannt. Di drü gnannte Chilene, bsunders di evangelische reschpektiv di reformierte werdet hüfig als Landeschilene bezeichnet. I de Kantön Basel-Stadt, Fryburg un St. Galle het me d israelitische Gmeinde de Landeschilene glichgstellt. Us historische Gründ gits vier wichtigi Forme vo de öffentlich-rechtliche Aaerkennig: D historisch reformirte Kantön (Appizell Osserrhode, Basel-Stadt, s Baselbiet, Bärn, Schaffhuse, s Waadtland
D'Poseidon isch e Wasserachterbahn im Europa-Park in Rust. Sie isch im Joor 2000 eröffnet worde. Domols isch Sie einzigartig gsi in Europa. Bis jetzt gits im Gardaland no e Wasserachterbahn vom Härsteller Intamin AG mit em Name Fuga de Atlantide. Dr Europa-Park bsitzt sogar 2 Wasserachterbahne. D'Poseidon und die wesentlich höheri Atlantica SuperSplash. D'Poseidon isch im Joor 2000 vom Härsteller Mack Rides im Themeberych Griecheland zum 25-jährige Jubiläum vom Park eröffnet worde. D'Poseidon bsitzt 22 Boot. Jedes Boot bsitzt 4 Reihe, in jedere Reihe hän 2 Persone Platz. Pro Schtund bsueche ca. 1'600 Persone d'Poseidon. Insgesamt bsitzt d'Bahn 4 Hügel. Dr letschti isch dr Höhepunkt. Z'erscht fahrt dr Wage usem Tämpel ins Wasser. Denn gohts ruhig dur e vergässeni oder versunkeni griechischi Stadt. Denn wächslet s'Boot uf Schiene und wird uf 20 Meter ufezoge. Denn gohts liecht inere zweifache Kurve durab und wieder duruf. Nochhär gots inere vierfache Kurve durab und duruf. Alli Kurve hän bis hetzt noch links gfüehrt. Denn gohts inere eifach Kurve noch links durab, inere eifache Kurve noch rächts liecht duruf und wieder durab ins Wasser. Denn fahrts Boot langsam durs Wasser und wird nochhär sogar uf 23 Meter ufezoge. Es folgt e zweifachi Kurve noch
De Dütschi Bundestag isch s Parlament vo de Bundesrepublik Dütschland un het sin Sitz z Berlin. Im politische Syschtem vo de Bundesrepublik isch de Bundestag s einzig Verfassigsorgan vom Bund, wo direkt vom Volk gwählt wird. De Bundestag hät mindeschtens 598 Mitglieder. Wege de Überhangmandat sin s meischt einigi meh. D Legislaturperiode vom Bundestag isch vier Johr. D Mitglider chöi sich zu Fraktione oder Gruppe zämmeschliesse. De Vorsitz im Bundestag het de Bundestagspräsident. Syt 2017, wo de 19. Dütschi Bundestag mit 709 Abgordnete amtiert, isch de CDU-Politiker Wolfgang Schäuble de Präsident. Sini Stellvertreter sin de Hans-Peter Friedrich (CSU), de Thomas Oppermann (SPD), de Wolfgang Kubicki (FDP), d Petra Pau (Die Linke) un d Claudia Roth (Bündnis 90/Die Grünen). De Bundestag het vili Funktione: Er duet d Bundesgsetz bschlüsse un cha mit ere 2/3-Mehrheit au d Verfassig ändre. Hüfig bruchts für e Gsetzesänderig au d Zustimmig vom Bundesrat, wo d Länder drin verträte sin. De Bundestag duet au Verträg mit andere Staate un Organisatione gnämige un de Bundeshushal bschlisse. Au d Wahl vom Bundeskanzler isch d Ufgab vom Bundestag. Ebeso isch er bi de Wahl vom Bundespräsident, vo de Bundesrichter un andre wichtige Bundesorgane beteiligt. Au d parlamentarisch Kontrolle vo de
Der Bezirk Bludaz ischt e Verwaltigsbezirk vom öschtariichische Bundesland Vorarlberg. Dr Bezirk isch dr südlichscht un dr gröscht Bezirk z Vorarlberg. Dr Bezirk Bludaz glideret sich in 29 Gmoanda. Eini ischt a Stadtgmoand. Zwoo sind Marktgmoanda. (Iiwohnarzahle vom 1. Jänner 2006) Commons: Bezirk Bludaz – Sammlig vo Multimediadateie
Der Bezirk Fealdkirch ischt e Verwaltigsbezirk vom öschtariichische Bundesland Vorarlberg. Bis anne 1969 het ou der Bezirk Doarobiro zue Fealdkirch ghört. Im Weschte grenzt der Bezirk a s Förschtatum Liachtaschtaa und im Nordweschte a dr schwizerisch Kanton St. Galle. Di öschtariichische Nachbarbezirk sind dr Bezirk Doarobiro im Norde und dr Bezirk Bludenz im Südoschta. Im Oschta grenzt an Zipfl vom Bezirk Fealdkirch an Bezirk Breagaz. Dr Bezirk Fealdkirch glideret sich in 24 Gmoanda. Eini ischt a Stadtgmoand. Drü sind Marktgmoanda. Di älteschte Gmoand vo Fealdkirch isch Altaschtadt, es git Funde us da Bronzezit. A echt schös Dörfle mit viil Kultur. Commons: Bezirk Fealdkirch – Sammlig vo Multimediadateie